Publication: Magyar Közlöny
Issue: MK-2002-62 (Year: 2002, Number: 62)
Era: 1990-2004
Section: 45. §-ának (2) bekezdésére, valamint a Munka Törvénykönyvérõl szóló 1992. évi XX. törvény 165. §-ának (1) bekezdésére — a kedvezményes üdültetés rendjérõl a következõket rendelem el:
Paragraph Index: 244

(7) A 3. § a) pont 1. és 2. alpontja szerinti igényjogosult, amennyiben családjában az egy fõre esõ nettó jövedelem nem éri el a mindenkori köztisztviselõi illetményalap 110%-át, kérelmére a kedvezményes térítési díj 30%-ának megfelelõ összegû további kedvezményre jogosult. A jogosultságot a szervezeti egységnél parancsban (határozatban) kell megállapítani. A kedvezmény megállapítására az igényjogosult nyilatkozata alapján a szervezeti egység parancsnoka (vezetõje) jogosult. A nyilatkozat tartalmazza a család jövedelmi helyzetének megítéléséhez szükséges adatokat, különösen az igényjogosult és a 3. § b) pont szerint családtagnak minõsülõ személyek tárgyévet megelõzõ naptári év szerinti adóköteles jövedelmének együttes összegét, továbbá az együtt élõ családtagok számának és együttesen szerzett adott havi nettó jövedelmének hányadosa alapján egy hónapra számított egy fõre esõ nettó jövedelmet. A kedvezményrõl szóló parancs (határozat) kivonatát (igazolást) a szervezeti egység az adatlappal együtt a szolgáltató szervezetnek megküldi. Ezen kedvezmény külföldi üdülés igénybevétele esetén nem állapítható meg. Szolgáltatások igénybevétele, üdülési igények bejelentése és lemondása, adatlapok feldolgozása

Source: https://magyarkozlony.hu/hivatalos-lapok/a349ebbec81a3e91466b59c06e6af9b44b50041e/dokumentumok/3624c0711d7bc0d4882b6148ec448cbc63e9004d/letoltes